Kamara dagiti Pannakabagi ti Filipinas

Ti Kamara dagiti Pannakabagi ti Filipinas (Kapulungan ng mga Kinatawan iti Tagalog, ket isu ti akimbaba a benneg ti Kongreso ti Filipinas (ti Senado ti akin-ngato a benneg). Dagiti kameng ti Kamara ket maawagan iti kongresista wenno deputado (kinatawan iti Tagalog) ket ti tituloda ket Representante wenno Pannakabagi. Dagiti kongresista ket mabutosan para iti tallo-a-tawen a termino ti panagtakem, ken mabalin a mabutusan manen dagitoy agingga iti maximum a tallo a termino. Ti maysa a kongresista ket mabalin a maysa a pannakabagi ti distrito a mangibagi iti maysa a partikular a heograpikal a deppaar, wenno kas maysa a pannakabagi a sektorial a mangibagi iti maysa a sektor minoridad ti kagimongan. Ti opisial a kuartel wenno opisina ti Kamara dagiti Pannakabagi ket iti Batasang Pambansa a masarakan iti Constitution Hill iti Siudad ti Quezon iti Metropolitano a Manila. Distrito a pannakabagi Adda dua kita ti pannakabagi ti kamara: pannakabagi manipud kadagiti kongresional a distrito ken dagiti sektorial a pannakabagi. Dagiti lehislatibo a distrito kadagiti probinsia Pakammo: Adda dagiti naturay a siudad a naigrupo kadagiti probinsia para iti panggep iti pannakabagi iti Kamara dagiti Pannakabagi. Dagiti lehislatibo a distrito kadagiti siudad Listaan dagiti Tagabitla ti Kamara dagiti Pannakabagi Sergio S. Osmena, Sr. (1907-1922) Manuel A. Roxas (1922-1933) Quintin B. Paredes (1933-1935) Gil M. Montilla (1935-1938) Jose Y. Yulo (1938-1941) Benigno S. Aquino, Sr. (1943-1944) Jose C. Zulueta (1945) Eugenio P. Perez (1946-1953) Jose B. Laurel, Jr. (1954-1957) Daniel Z. Romualdez (1957-1962) Cornelio T. Villareal (1962-1967) Jose B. Laurel, Jr. (1967-1971) Cornelio T. Villareal (1971-1972) Querube C. Makalintal (1978-1984) Nicanor E. Yñiguez (1984-1986) Ramon V. Mitra (1987-1992) Jose De Venecia, Jr. (1992-1998) Manuel Villar Jr. (1998-2000) Arnulfo Fuentebella (2000-2001) Feliciano Belmonte, Jr. (2001) Jose De Venecia, Jr. (2001-2008) Prospero Nograles (2008-2010) Feliciano Belmonte, Jr. (2010-agdama) Dagiti akinruar a silpo Opisial a website ti Kamara dagiti Pannakabagi ti Filipinas Opisial a website ti Senado